**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի № 450-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **1. ՀՀ պաշտպանության նախարարություն** | | | | | | | | | | | **18.05.2022 թ.** | |
| **№ ՊՆ/510/2356-2022** | |
| 2022 թվականի մայիսի 5-ի Ձեր N 01/31.2/10031-2022 գրությամբ ներկայացված` «Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ լրացում կատարելու մասին» Կառավարության որոշման նախագծի (այսուհետ` կարգ) ուսումնասիրության արդյունքներով հայտնում եմ հետևյալը.  1. կարգի 5-րդ կետի 2-րդ ենթակետի համաձայն նշանակալի նվաճում կարող է համարվել ոչ օլիմպիական մարզաձևերում աշխարհի և Եվրոպայի առաջնություններում, Եվրոպական խաղերի կամ համաշխարհային ունիվերսիադաներում տարած հաղթանակները (1-3-րդ տեղերը գրաված ու առնվազն մեկ հաղթանակ տարած մարզիկները), սակայն ինչպես նշված է նաև նախագծի հիմնավորման մեջ պրոֆեսիոնալ բռնցքամարտ, մարտեր առանց կանոնների մարզաձևերից աշխարհի և Եվրոպայի առաջնություններ չեն անցկացվում, այլ անց են կացվում չեմպիոնական մենամարտեր, ուստի նշված մենամարտերում տարած հաղթանակը չի կարող համարվել «աշխարհի չեմպիոն»,   2. առաջարկվող փոփոխությունները չեն բխում որոշմամբ նախատեսված մարզաձևերի ընտրության սկզբունքից, մասնավորապես, մարզաձևերի ընտրության հարցում հիմք են հանդիսացել ՀՀ պետական աջակցման ծրագրում դրանց ընգրկված լինելը, իսկ նախագծով առաջարկվող մարզաձևերը նշված ծրագրում ընդգրկված չեն: Վերոգրյալի հաշվառմամբ` նպատակահարմար չենք գտնում առաջարկվող լրացման ընդունումը: | | **Չի ընդունվել**  Նշված մարզաձևերում չեմպիոնական մենամարտերում հաղթողը նույնական են աշխարհի չեմպիոնի տիտղոսին:  **Չի ընդունվել:**  Պրոֆեսիոնալ բռնցքամարտ և մարտեր առանց կանոնների մարզաձևերը ընտրվել են՝ ելնելով դրանց լայն տարածվածությունից, մասնավորապես՝ արտերկրում ապրող մեր հայրենակիցների շրջանում: | | | | | | | | | | |
| **2. ՀՀ պաշտպանության նախարարություն** | | | | | | | | | | **03.06.2022 թ.** | | |
| **№ ՊՆ/510/2684-2022** | | |
| 2022 թվականի մայիսի 25-ի Ձեր N 33/31.2/12040-2022 գրությամբ ներկայացված «Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ լրացում կատարելու մասին» Կառավարության որոշման լրամշակված նախագծի ուսումնասիրության արդյունքներով հայտնում եմ, որ առաջարկվող լրացումը խնդիրներ է առաջացնում ՀՀ կառավարության 2019 թվականի փետրվարի 15-ի N 89-Ն որոշմամբ հաստատված կարգի 2-րդ կետի 2-րդ ենթակետի կարգավորման հետ, որի համաձայն` օտարերկրյա պետության քաղաքացիություն ունեցող և ՀՀ քաղաքացիություն ստացած ու ՀՀ կառավարության 12.04.2018թ. N 450-Ն որոշմամբ հաստատված կարգի 5-րդ կետով նախատեսված որևէ մարզաձևից ՀՀ դրոշի ներքո հանդես եկող քաղաքացիներն ազատվում են պարտադիր զինվորական ծառայությունից: Տվյալ դեպքում անհասկանալի է, թե առաջարկվող լրացման դեպքում համապատասխան քաղաքացին որ իրավունքից է օգտվելու` տարկետման, թե ազատման:  Ինչ վերաբերում է պրոֆեսիոնալ բռնցքամարտ ու մարտեր առանց կանոնների մարզաձևերին, ապա գտնում ենք, որ դրանք կոչված չեն ապահովելու պատանիների և երիտասարդների շրջանում մասսայական սպորտի զարգացումը և չեն հանդիսանում այդ գործընթացի պետական աջակցության ծրագրի մաս:  Վերոգրյալի հաշվառմամբ` նպատակահարմար չենք գտնում ներկայացված նախագծի ընդունումը: | | **Չի ընդունվել:**  Նշված մարզաձևերի ներկայացուցիչները, ովքեր ՀՀ Նախագահի շնորհմամբ ստանում են ՀՀ քաղաքացիություն, կազատվեն պարտադիր զինվորական ծառայությունից՝ հիմք ընդունելով ՀՀ կառավարության 2019 թվականի փետրվարի 15-ի N 89-Ն որոշումը:  **Չի ընդունվել:**  Պրոֆեսիոնալ բռնցքամարտ և մարտեր առանց կանոնների մարզաձևերը ընտրվել են՝ ելնելով դրանց լայն տարածվածությունից, մասնավորապես՝ արտերկրում ապրող մեր հայրենակիցների շրջանում: | | | | | | | | | | |
| **3. ՀՀ պաշտպանության նախարարություն** | | | | | | | | | **08.07.2022թ.** | | | |
| **№ ՊՆ/510/3273-2022** | | | |
| 2022 թվականի հունլիսի 4-ի Ձեր N 01/31.2/15841-2022 գրությամբ ներկայացված «Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ լրացում կատարելու մասին» ՀՀ կառավարության որոշման նախագծի ուսումնասիրության արդյունքներով առաջարկում ենք նախագծի 1-ին կետով լրացվող 2.1-ին ենթակետը «բռնցքամարտ» բառից հետո լրացնել «((բռնցքամարտի համաշխարհային խորհրդի (WBC) կամ բռնցքամարտի միջազգային ֆեդերացիայի (IBF) կամ բռնցքամարտի համաշխարհային կազմակերպության (WBO) կամ բռնցքամարտի համաշխարհային ասոցիացիայի (WBA))» բառերը, «ներքո» բառից հետո լրացնել «միջազգային» բառը: | **Ընդունվել է:** | | | | | | | | | | | |
| 4. ՀՀ վարչապետի աշխատակազմ | | | | | | | | | **11.07.2022 թ.** | | | |
| **№ 02/10.39/22157-2022** | | | |
| Ղեկավարվելով Կառավարության աշխատակարգի 23-րդ կետի պահանջներով՝ նախագիծը վերադարձվում է աշխատակարգի 17-րդ կետի, ինչպես նաև 20-րդ կետի 4-րդ ենթակետի պահանջներին չհամապատասխանելու հիմքով (բացակայում են հանրային քննարկումների տեղեկանքը և ամփոփաթերթը, ինչպես նաև համաձայնեցված չէ Արդարադատության նախարարության հետ): | | | **Ընդունվել է:** | | | | | | | | | |
| **5. ՀՀ արդարադատության նախարարություն** | | | | | | | | **14.07.2022 թ.** | | | | |
| **№ /27.2/30710-2022** | | | | |
| «Հայաստանի Հանրապետության կառավարության 2018 թվականի ապրիլի 12-ի № 450-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետով նախատեսվում է լրացնել, որ՝ սպորտի բնագավառում նշանակալի նվաճումներ ունեցող են համարվում պրոֆեսիոնալ բռնցքամարտ (բռնցքամարտի համաշխարհային խորհրդի (WBC) կամ բռնցքամարտի միջազգային ֆեդերացիայի (IBF) կամ բռնցքամարտի համաշխարհային կազմակերպության (WBO) կամ բռնցքամարտի համաշխարհային ասոցիացիայի (WBA) վարկածներով) և մարտեր առանց կանոնների (ՅՈՒ ԷՖ ՍԻ վարկածով)մարզաձևերից աշխարհի չեմպիոն դարձած մարզիկները, ովքեր ***Հայաստանի Հանրապետության Նախագահի հրամանագրով ստացել են Հայաստանի Հանրապետության քաղաքացիություն***՝ ***Հայաստանի Հանրապետության դրոշի ներքո միջազգային մարզական միջոցառումներին մասնակցելու համար***:  ՀՀ կառավարության 2021 թվականի ապրիլի 29-ի N 680-Ն որոշման 1-ին կետի 3-րդ ենթակետով ուժը կորցրած է ճանաչվել ՀՀ կառավարության 2018 թվականի ապրիլի 12-ի N 450-Ն որոշման հավելվածի 5-րդ կետի 4-րդ ենթակետը, որով սահմանվում էր, որ՝ օրենքով սահմանված կարգով Հայաստանի Հանրապետության քաղաքացիություն ստացած և Հայաստանի Հանրապետության դրոշի ներքո միջազգային առաջնություններին մասնակցող մարզիկները համարվում էին սպորտի բնագավառում նշանակալի նվաճումներ ունեցող քաղաքացիներ՝ այսինքն օգտվում էին տարկետման իրավունքից: Նշված փոփոխության էությունը կայանում էր նրանում, որ վերոնշված քաղաքացիները պետք է ենթակա լինեն **միայն** **պարտադիր** **զինվորական ծառայությունից ազատման,** ինչի արդյունքում համապատասխան լրացում է կատարվել ՀՀ կառավարության 2021 թվականի ապրիլի 29-ի N 661-Ն որոշման 1-ին կետի 2-րդ ենթակետով՝Հայաստանի Հանրապետության կառավարության 2019 թվականի փետրվարի 15-ի N 89-Ն որոշման մեջ:  Վերոգրյալի կապակցությամբ հարկ է նշել, որ Նախագծով նախատեսված խմբագրությամբ լրացում կատարելու արդյունքում Հայաստանի Հանրապետության դրոշի ներքո միջազգային մարզական միջոցառումներին մասնակցելու համար ՀՀ քաղաքացիություն ստացած մարզիկները օգտվելու են և՛ տարկետման իրավունքից, և՛ պարտադիր զինվորական ծառայությունից ազատման իրավունքից:  Բացի այդ, Նախագծով նախատեսված կարգավորման արդյունքում խտրական մոտեցում է դրսևվորվելու **ՀՀ քաղաքացի հանդիսացող** վերոնշյալ մարզաձևերով զբաղվող մարզիկների նկատմամբ, որոնք հնարավորություն չեն ունենալու օգտվելու զինվորական ծառայության զորակոչից տարկետում ստանալու իրավունքից, ինչպես նաև բացառիկ դեպքերում պարտադիր զինվորական ծառայությունից ազատվելու հնարավորությունից՝ ինչը խնդրահարույց է Սահմանադրության 29-րդ հոդվածի տեսանկյունից:  Վերոշարադրյալը հաշվի առնելով Նախագիծն անհրաժեշտ է խմբագրել՝ դրանում նախատեսելով նաև ՀՀ քաղաքացի հանդիսացող մարզիկներին վերոնշյալ մարզաձևերում նշանակալի նվաճումներ ունենալու դեպքում նույնպես տարկետման, ինչպես նաև ազատման հիմքեր ներառելու հնարավորությունը: | | | **Չի ընդունվել:**  Հարցը վերաբերում է այն օտարերկրյա քաղաքացիներին, ովքեր Հայաստանի Հանրապետության Նախագահի շնորհմամբ ստացել են Հայաստանի Հանրապետության քաղաքացիություն, որպեսզի հանդես գան Հայաստանի Հանրապետության դրոշի ներքո, և ազատվելու են պարտադիր զինվորական ծառայությունից Հայաստանի Հանրապետության կառավարության 2019 թվականի փետրվարի 15-ի N 89-Ն որոշման համաձայն: | | | | | | | | | |
| **6. ՀՀ վարչապետի աշխատակազմի սոցիալական հարցերի վարչություն** | | | | | | | | | | | | **15.07.2022 թ.** |
| **№ 02/10.39/24663-2022** |
| 1. Խնդրահարույց համարելով ՀՀ կառավարության 2018 թվականի ապրիլի 12-ի «Սպորտի բնագավառում նշանակալի նվաճումներ ունեցող քաղաքացիներին պարտադիր զինվորական ծառայության զորակոչից տարկետում տալու կարգը և պայմանները սահմանելու մասին» N 450-Ն որոշման հավելվածում նախագծով առաջարկվող լրացումը, հատկապես՝ մարտեր առանց կանոնների **(խառը մարտական արվեստներ)** մարզաձևի պարագայում, կարևորում ենք նախագծի համաձայնեցումը Հայաստանի ազգային օլիմպիական կոմիտեի և Հայաստանի բռնցքամարտի ֆեդերացիայի հետ՝ նախագծով առաջարկվող կարգավորմամբ մարզաձևերի (բռնցքամարտի և խառը մարտական արվեստների) զարգացմանը նպաստելու տեսանկյունից՝ հաշվի առնելով «Ֆիզիկական կուլտուրայի և սպորտի մասին» օրենքի՝ 2. 8-րդ հոդվածը, համաձայն որի Հայաստանի ազգային օլիմպիական կոմիտեն և մարզաձևերի ազգային ֆեդերացիաները ՀՀ ֆիզիկական կուլտուրայի և սպորտի ազգային համակարգի մասն են կազմում. 3. 12-րդ հոդվածը, համաձայն որի ՀՀ ֆիզիկական կուլտուրայի և սպորտի պետական կառավարման լիազորված մարմնի և օլիմպիական մարզաձևերի ազգային ֆեդերացիաների հետ ՀԱՕԿ-ը մշակում և իրագործում է բարձրագույն նվաճումների` սպորտի զարգացման միասնական քաղաքականությունը. 4. 13-րդ հոդվածը, համաձայն որի մարզաձևերի ազգային ֆեդերացիաները սպորտի առանձին տեսակը կամ տեսակները զարգացնելու նպատակով ստեղծված կազմակերպություններ են։ 5. Նախագծի հիմնավորման մեջ որպես փաստարկ նշվում է, որ պրոֆեսիոնալ բռնցքամարտ և մարտեր առանց կանոնների մարզաձևերով զբաղվում են շատ սփյուռքահայ մարզիկներ, այդ կապակցությամբ առաջարկում ենք նախագծի հիմնավորման մեջ ներառել վիճակագրական տվյալներ (առկայության դեպքում), թե քանի սփյուռքահայ մարզիկ է զբաղվում խնդրո առարկա մարզաձևերով և նրանցից քանիսն են նախորդ, օրինակ, 5 տարվա ընթացքում ունեցել նշանակալի նվաճումներ, և նախագծի ընդունման դեպքում՝ մոտավորապես քանի շահառու է այն ունենալու առաջիկա տարիներին։ 6. Առաջարկում ենք նաև նախագիծը համաձայնեցնել Սփյուռքի գործերի գլխավոր հանձնակատարի գրասենյակի հետ։ | | | **Ընդունվել է:**  **Ընդունվել է:**  Փաթեթում ավելացվել է պրոֆեսիոնալ բռնցքամարտ և մարտեր առանց կանոնների մարզաձևերով զբաղվող մարզիկների ոչ սպառիչ ցուցակ:  **Ընդունվել է:** | | | | | | | | | |
| **7. Հայաստանի ազգային օլիմպիական կոմիտե** | | | | | | | **29.07.2022 թ.** | | | | | |
| **№ 62** | | | | | |
| Հայաստանի ազգային օլիմպիական կոմիտեն «Հայաստանի Հանրապետության կառավարության 2018 թվականի ապրիլի 12-ի № 450-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի վերաբերյալ առարկություններ և առաջարկություններ չունի: | | | **Ընդունվել է:** | | | | | | | | | |
| **8. ՀՀ բռնցքամարտի ֆեդերացիա** | | | | | | **29.07.2022 թ.** | | | | | | |
| **№ 01/420** | | | | | | |
| ՀՀ բռնցքամարտի ֆեդերացիան «Հայաստանի Հանրապետության կառավարության 2018 թվականի ապրիլի 12-ի № 450-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի վերաբերյալ առարկություններ և առաջարկություններ չունի: | | | **Ընդունվել է:** | | | | | | | | | |
| **9. ՀՀ վարչապետի աշխատակազմի իրավաբանական վարչություն** | | | | **29.07.2022 թ.** | | | | | | | | |
| **№ 02/10.39/24900-2022** | | | | | | | | |
| Նախագծի 1-ին կետով պարտադիր զինվորական ծառայության զորակոչից տարկետում ստանալու իրավունք է վերապահվում այն մարզիկներին, որոնք պրոֆեսիոնալ բռնցքամարտ և մարտեր առանց կանոնների մարզաձևերից դարձել են աշխարհի չեմպիոն և Հանրապետության նախագահի հրամանագրով ստացել են ՀՀ քաղաքացիություն՝ ՀՀ դրոշի ներքո միջազգային մարզական միջոցառումներին մասնակցելու համար։  Նախագծի ընդունման արդյունքում նշված քաղաքացիներին, ՀՀ կառավարության 2019 թվականի փետրվարի 15-ի N 89-Ն որոշմամբ հաստատված՝ քաղաքացուն բացառիկ դեպքերում պարտադիր զինվորական ծառայությունից ազատելու կարգի 2-րդ կետի 2-րդ ենթակետի համաձայն, վերապահվելու է նաև պարտադիր զինվորական ծառայությունից ազատվելու իրավունք, որի պարագայում պարզ չէ, թե քաղաքացին նախագծի 1-ին կետով նշված հիմքով ստանալու է տարկետում, թե ազատվելու է պարտադիր զինվորական ծառայությունից։ | | | **Չի ընդունվել:**  Հայաստանի Հանրապետության դրոշի ներքո հանդես գալու համար Հայաստանի Հանրապետության Նախագահի շնորհմամբ Հայաստանի Հանրապետության քաղաքացիություն ստացած օտարերկրացի մարզիկները ազատվում են պարտադիր զինվորական ծառայությունից Հայաստանի Հանրապետության կառավարության 2019 թվականի փետրվարի 15-ի N 89-Ն որոշման համաձայն, սական միայն այն մարզաձևերից, որոնք բերված են Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ: Այդ իսկ պատճառով անհրաժեշտություն է առաջացել պրոֆեսիոնալ բռնցքամարտ և մարտեր առանց կանոնների մարզաձևերը ավելացնել Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ: | | | | | | | | | |
| **10. ՀՀ սփյուռքի գործերի գլխավոր հանձնակատարի գրասենյակ** | | | | | **01.08.2022 թ.** | | | | | | | |
| **№ /43/25154-2022** | | | | | | | |
| Ի պատասխան Ձեր 29.07.2022թ. թիվ 33/31.2/18303-2022 գրությանը հայտնում ենք, որ «Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ լրացում կատարելու մասին» ՀՀ կառավարության որոշման նախագիծն ըստ որի, պրոֆեսիոնալ բռնցքամարտ և մարտեր առանց կանոնների մարզաձևերում նշանակալի նվաճումներ ունեցող քաղաքացիներին, այդ թվում բազմաթիվ սփյուռքահայ մարզիկներին, որոնք ստացել են ՀՀ քաղաքացիություն տրվում է հնարավորություն ստանալու պարտադիր զինվորական զորակոչից տարկետում ողջյունելի և բովանդակայի առումով ընդունելի նախաձեռնություն է:  Միաժամանակ նախագծի շարադրանքը պետք է համապատասխանեցնել նորմատիվ իրավական ակտի տեխնիկայի ընդհանուր պահանջներին, առ այն, որ նորմատիվ իրավական ակտի կարգավորումը չպետք է դուրս գա իր առարկայի շրջանակներից:  Այսպես.  ՀՀ կառավարության 2018 թվականի ապրիլի 12-ի «Սպորտի բնագավառում նշանակալի նվաճումներ ունեցող քաղաքացիներին պարտադիր զինվորական ծառայության զորակոչից տարկետում տալու կարգը և պայմանները սահմանելու մասին» N450-Ն որոշման 5-րդ կետի 4-րդ ենթակետի համաձայն միչև 2021 թվականի ապրիլի 29-ի սպորտի բնագավառում նշանակալի նվաճումներ ունեցող էին սահմանված նաև ՀՀ քաղաքացիություն ստացած և ՀՀ դրոշի ներքո միջազգային առաջնություններին մասնակցող մարզիկները: Այդ ենթակետը ՀՀ կառավարության 2021 թվականի ապրիլի 29-ի N 680-Ն որոշմամբ ուժը կորցրած է ճանաչվել: Փոփոխության էությունը և տրամաբանությունն այն էր, որ սահմանված մարզաձևերում բոլոր պրոֆեսիոնալ մարզիկների համար, հատկապես ծագումով հայ, կստեղծվեն նպաստավոր պայմաններ՝  ՀՀ վերադառնալու, ՀՀ քաղաքացիություն ստանալու և իրենց ներդրումը ՀՀ սպորտի զարգացման գործում ունենալու համար, իսկ ֆեդերացիաները հնարավորություն  կունենան հրավիրելու իրապես հաջողույթյուններ արձանագրող մարզիկների` երաշխավորելով, որ նրանք կազատվեն պարտադիր զինվորական ծառայությունից (տես, հիմնավորումները՝ ՀՀ կառավարության 2021 թվականի ապրիլի 29-ի նիստի օրակարգի 47-րդ կետը՝ <https://www.e-gov.am/sessions/archive/2021/04/29/>:  Այսպիսով, ՀՀ կառավարության 2018 թվականի ապրիլի 12-ի N 450-Ն որոշման, վերոհիշյալ փոփոխություններով հավասարապես կիրառելի է դարձրել և´ ՀՀ քաղաքացիություն ունեցողների, և´ ՀՀ Նախագահի հրամանագրով ՀՀ քաղաքացիություն ստացածների համար: Նշված որոշման 5-րդ կետի համաձայն սահմանված են մարզաձևերը և նշվում են այն պայմանները, որոնց առկայությամբ (օրինակ՝ «1-3 տեղեր զբաղեցրած», «առաջնությունում առաջին տեղը զբաղեցրած» կամ «առնվազն մեկ հաղթանակ տարած» և այլն) պարտադիր զինվորական զորակոչից տարկետում տալու հիմք է հանդիսանում:  Նախագծով առաջարկված մարզաձևում՝ պրոֆեսիոնալ բռնցքամարտ (բռնցքամարտի համաշխարհային խորհրդի (WBC) կամ բռնցքամարտի միջազգային ֆեդերացիայի (IBF) կամ բռնցքամարտի համաշխարհային կազմակերպության (WBO) կամ բռնցքամարտի համաշխարհային ասոցիացիայի (WBA) վարկածներով) և մարտեր առանց կանոնների (ՅՈՒ ԷՖ ՍԻ վարկածով) նույնպես սահմանված է հիմնական և առաջնային պայման՝ աշխարհի չեմպիոն լինելը:  Այս պարագայում լրացուցիչ պայման սահմանելը՝ ՀՀ քաղաքացիություն ստանալը՝ ՀՀ դրոշի ներքո մարզական միջոցառումներին մասնակցելու համար, դուրս է գալիս կարգավորման առարկայի շրջանակներից: Իսկ, հեռանկարում՝ խտրականություն կարող է առաջացնել նաև տվյալ և այլ մարզաձևերում նվաճում ունեցած (մրցանակային տեղ զբաղեցրած) և´ ՀՀ քաղաքացիություն ունեցողների և´ ՀՀ Նախագահի հրամանագրով ՀՀ քաղաքացիություն ստացածների միջև:  Պետք է նաև հաշվի առնել այն, որ ՀՀ կառավարության 2019 թվականի փետրվարի 15-ի N 89-Ն որոշման 2-րդ կետի 2-րդ ենթակետի համաձայնՀՀ կառավարության 2018 թվականի ապրիլի 12-ի N 450-Ն որոշման 5-րդ կետում նախատեսված որևէ մարզաձևի ՀՀ հավաքական թիմում կամ ՀՀ դրոշի ներքո միջազգային առաջնություններին հանդես գալու հանգամանքները բացառիկ հիմքեր են զինվորական ծառայությունից ազատելու համար:  Ելնելով վերոգրյալից առաջարկում ենք խմբագրել նախագծով առաջարկված 2.1 կետը՝ տեքստից հանելով «, ովքեր Հայաստանի Հանրապետության Նախագահի հրամանագրով ստացել են Հայաստանի Հանրապետության քաղաքացիություն՝ Հայաստանի Հանրապետության դրոշի ներքո միջազգային մարզական միջոցառումներին մասնակցելու համար.» բառերը: | | | **Չի ընդունվել:**  Հայաստանի Հանրապետության դրոշի ներքո հանդես գալու համար Հայաստանի Հանրապետության Նախագահի շնորհմամբ Հայաստանի Հանրապետության քաղաքացիություն ստացած օտարերկրացի մարզիկները ազատվում են պարտադիր զինվորական ծառայությունից Հայաստանի Հանրապետության կառավարության 2019 թվականի փետրվարի 15-ի N 89-Ն որոշման համաձայն, սական միայն այն մարզաձևերից, որոնք բերված են Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ: Այդ իսկ պատճառով անհրաժեշտություն է առաջացել պրոֆեսիոնալ բռնցքամարտ և մարտեր առանց կանոնների մարզաձևերը ավելացնել Հայաստանի Հանրապետության կառավարության 2018 թվականի ապրիլի 12-ի N 450-Ն որոշման մեջ: | | | | | | | | | |
| **11. Պետաիրավական նախարարական կոմիտե** | | | | | | **10.08.2022 թ.** | | | | | | |
| **№ ԿԱ/223-2022** | | | | | | |
| Որոշվեց՝ տալ դրական դիրքորոշում՝ պայմանով, որ վարչապետի աշխատակազմի ղեկավար Արայիկ  Հարությունյանի դիտարկմանը համապատասխան նախագծից կհանվեն մարտեր առանց կանոնների  (ՅՈւ ԷՖ ՍԻ վարկածով) մարզաձևի վերաբերյալ կարգավորումները։ | | | **Ընդունվել է:** | | | | | | | | | |